《初秋登雅州三峰阁同李六台和韵》
明代·胡直

客心已逐大江东，且向江楼坐远空。云澹千峰归盏底，日高百鸟散林丛。

登临转益烟霞癖，潦倒那思管葛功。家傍匡山何处是，秋风回首夕阳中。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。